Tvoj profil na ona-on.com nabira prah? Čas je za iskreno spomladansko generalko!

Tvoj dom bo kmalu dišal po svežem, okna bodo pomita in omare pospravljene. Kaj pa tvoje ljubezensko življenje? Če še vedno čakaš, da te ljubezen najde kar sama, tvoj profil na spletni aplikaciji za zmenke pa izgleda kot iz leta 2022 … imaš težavo.

Bodi iskren/a – zima je bila dolga, siva in verjetno si večino večerov preživel/a pod odejo ob filmskih maratonih.

Zdaj pa je marec, sonce sili ven in skupaj z naravo se prebujajo tudi uporabniki na ona-on.com, kjer se že močno pozna tista pomladna energija, ko vsi iščemo nekoga za prvi pravi sprehod na soncu.

Ampak tvoj profil? No, roko na srce, tvoj profil je morda še vedno v načinu zimskega spanja. Če želiš, da se letošnjo pomlad čisto zares nekaj premakne, rabiš več kot le čakanje, da se stvari premaknejo naprej kar same od sebe.

Tukaj je tvoj načrt, kako osvežiti svoj profil na ona-on.com in končno dobiti prave odzive od pravih ljudi.

Vrzi v koš: Slike, ki niso več “ti”

Tvoj profil je tvoja digitalna izložba. Če so na njej fotke, kjer si prikazan/a pod čudnim kotom, si v skupini petih prijateljev (kateri od njih sploh si ti?!) ali pa si nerodno izrezal/a bivšega partnerja – takoj briši!

Tvoja naloga: Izkoristi tole marčevsko sonce. Stopi ven, odloži sončna očala in naredi eno serijo selfijev ali pa prosi prijatelja, naj te fotka. Brez poziranja, samo ti in tvoj lep nasmeh. Sveža fotka sporoča: “Tukaj sem, pripravljen/a in aktiven/a!”

Ljudje se zaljubijo v tvoj pogled in tvojo energijo.

Pospravi klišeje, ki nikogar ne zanimajo

“Sem preprost/a, rada imam sprehode in dobro hrano.” Seveda … tako kot vsi drugi. Takšni stavki so v svetu zmenkov “beli šum” in gredo skozi eno uho not in skozi drugo ven.

Tvoja naloga: Bodi specifičen/a! Namesto “rada kuham”, napiši: “Pripravim najboljše šparglje v mestu.” Namesto “iščem resno zvezo”, napiši: “Iščem nekoga, s katerim bova v nedeljo osvojila tisti hrib v bližini in potem šla na najboljši sladoled.”

Specifičnost privlači tiste ljudi, s katerimi boš dejansko lahko o nečem klepetal/a, ker boste imeli skupne točke.

Odvrzi strah: Nehaj samo “gledati” in začni pisati

Največ prahu na tvojem profilu se nabere zaradi čakanja. Čakaš, da nekdo drug klikne tisti thumb up (dodajanje med simpatije) ali ti prvi piše. Veš kaj? Tudi ona ali on čaka! In potem oba samo … gledata. In čakata.

Tvoja naloga: Vzemi stvari v svoje roke. Spomladanska aktivacija pomeni, da si TI tisti/a, ki prebije led. Zadaj si cilj: Danes pošlji tri sporočila. Ne “Živijo, kako si?”, ampak se naveži na profil simpatije. Recimo: “Ojla, kako je pa ime tisti kosmati kepici na fotki poleg tebe?”

Verjemi, takšno sporočilo v poplavi pozdravov, kot je le “živijo” dela čudeže.

Čiščenje starih sporočil: Zaključi zgodbe, ki niso prave zate

Imaš v nabiralniku sporočila, na katera nisi nikoli odgovoril/a, ker ti niso bili čisto “to”? Počisti jih. Vljudno napiši, da nisi začutil/a prave iskrice, in zapri to poglavje.

S tem narediš prostor za novo energijo in nova poznanstva, ki bodo imela večji potencial, da peljejo v pravo smer.

Ljubezen ne najde poti skozi zaprta okna …

… zato jih na stežaj odpri, da lahko pride svež veter in z njim nove priložnosti. Ne dovoli, da se na tvojem profilu nabira prah, medtem ko nekdo, ki išče prav tebe, oddrsi mimo. Osveži slike, bodi iskren/a in jasen/a v opisu in naredi prvi korak.

Spomladansko čiščenje profila ni le “uredniško” opravilo. Je tvoj način, da svetu (in sebi) poveš: “Pripravljen/a sem. Letošnja pomlad bo moja!”

Tvoja pomladna ljubezenska pustolovščina je le en osvežen profil stran. Čas je, da greš v akcijo.